Medlemmerne i Skagen Turistforening siger ja til samarbejde med turistforeningerne i Frederikshavn og Sæby.

Det kom frem tirsdag aften, da Skagen Turistforening holdt generalforsamling. Det skriver Nordjyske Medier. Det betyder nu, at man venter i spænding på at både Sæby og Frederikshavn kan se fordelene ved, at en fusion kan give større dynamik, større kvalitet og ikke mindst mere værdi for pengene. De tre turistforeningers bestyrelser har i et år arbejdet på at finde den rigtige vej for en konstruktivt og professionelt samarbejde om turistudviklingen for Frederikshavn Kommune. - Det her kan kun komme alle turistvirksomheder til gode. Ved samarbejde bliver vi stærkere og dygtigere, siger formanden for Skagen turistforening Ulla Mosich til Nordjyske Medier. Sæby Turistforening tager stilling til fusionen i morgen torsdag og Frederikshavn følger efter på en generalforsamling 4.april.